Diari Oficial de la Generalitat Valenciana


Sumari del DOGV 4953, del 24-02-2005 (2005/1852)

ACORD de 20 de desembre de 2004, de la Comissió Territorial d'Urbanisme de València, relatiu a la modificació núm. 4 del PGOU de Carcaixent.
--------------------------------------------------------------------------------------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1852


Data del document
:   20-12-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Carcaixent
    * pla d'urbanisme

ACORD de 20 de desembre de 2004, de la Comissió Territorial d'Urbanisme de València, relatiu a la modificació núm. 4 del PGOU de Carcaixent. [2005/X1852]
  
Vist l'expedient remés per l'Ajuntament de Carcaixent referit a la modificació núm. 4 del PGOU, i de conformitat amb els següents
  
Antecedents de fet
  
Primer. El projecte es va sotmetre a informació pública mitjançant un acord del ple de l'ajuntament en sessió celebrada el dia 29 de gener de 2004, després del pertinent període d'exposició pública (DOGV núm. 4701 de 27.2.2004 i diari Levante de 19.2.2004), en el qual no es van presentar al·legacions, es va aprovar provisionalment pel mateix òrgan en data 29 d'abril de 2004.
  
Segon. L'Ajuntament de Carcaixent ha remés la documentació tècnica en dos exemplars, diligenciada d'aprovació provisional, constituïda per memòria i plànols d'informació i ordenació.
  
Tercer. L'objecte de l'expedient sotmés a aprovació és la modificació de les alineacions d'un viari, que pertany a la xarxa primària local (RPLV-1), s'augmenta la seua capacitat, i per això s'incrementa la seua amplària de 12 m a 20 m, amb el fet de possibilitar dos carrils en ambdós sentits.
  
Quart. L'Ajuntament justifica que la modificació que ara es planteja porta la seua conseqüència en la necessitat esdevinguda de la tramitació del Programa d'actuació integrada sector 1. Ja que la implantació d'un centre comercial en el sector 1 del sòl urbanitzable sense ordenació detallada suposarà un increment en el trànsit de l'element de la xarxa primària viària RPLV-1, ronda nord, difícilment absorbible amb les dimensions previstes en el Pla general en sòl urbà.
  
Atés que la modificació suposa una disminució de l'aprofitament lucratiu de l'àrea afectada i es promou abans que hagen transcorregut els terminis legalment establits per a l'execució del Pla general, dóna lloc i és causa d'indemnització, s'indica que la valoració d'aquesta es realitzarà conforme a la Llei 6/98 de 13 d'abril, sobre règim de sòl i valoracions
  
Cinqué. Carcaixent compta amb Pla general aprovat definitivament per la Comissió Territorial d'Urbanisme en data 28 de maig de 1998 i ha sigut objecte des de la dita data de diverses modificacions puntuals.
  
Sisé. La Comissió Informativa de la Comissió Territorial d'Urbanisme de València, en la sessió del 13 de desembre de 2004, va emetre un informe relatiu al projecte que ens ocupa, i complix així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).
  
Segon. La documentació està completa, a l'efecte del compliment del que ha preceptuat l'article 27 de la LRAU.
  
Tercer. Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat, com es recull en l'article 40 de la LRAU.
  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada el 13 de desembre de 2004 acorda: aprovar la modificació núm. 4 del Pla general de Carcaixent.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la recepció de la present notificació.
  
Tot això sense perjudici que es puga exercir qualsevol altre recurs o acció que s'hi estime oportú.
  
València, 20 de desembre de 2004.- El secretari de la Comissió Territorial d'Urbanisme: Alvaro Aleixandre Ortí.